text: [{"text_idx": "#000004", "text": "Dooniin namoota 300 ol fe\u2019attee imalaa turte Khamiisa kaleessaa Taanzaaniyaa hora Viiktooriyaa keessatti dhidhimuun, yoo xiqqaate namoonni 136 kan du\u2019an tahuu poolisiin Taanzaaniyaa beeksise. Dooniin tun buufata iddoola Ukaaraa jedhamtutti eega dhihaatteen booda kan dhidhimte yoo tahu, hanga ganama Juma\u2019aa har\u2019aatti namoonni 37 lubbuun kan baraaraman tahuu gabaasichi ni ibsa."}, {"text_idx": "#000005", "text": "Hogganaan Poolisii naannichaa tokko Rooytarsiif akka himetti, \u201clakkofsi namoota doonii tana irra turanii qabatamaan hin beekamu, haa ta\u2019u malee hanga ganama har\u2019aattii reeffi namoota 136 argameera\u201djedhe. Poolisiin biyyattii hojjattoota yeroo balaa waliin barbaacha namoota dhabamanii kan itti fufe tahuun beekameera. Namoonni doonii irra turan irra hedduun gabaa torbaanii iddoola Ukaaraa keessatti dhaabbattu dhaqachuuf imalaa turan. Taanzaaniyaa keessatti balaan akkanaa yeroo heddu kan muudatu tahuu odeeyfannoon arganne ni addeessa."}]